### Lugupeetud Eesti Anestesioloogide Seltsi liikmed 30.11.2020

18. detsembril 2020 algusega kell 16:00 kutsub EASi juhatus kokku Eesti Anestesioloogide Seltsi liikmete erakorralise **üldkoosoleku**. Üldkoosolek toimub veebipõhiselt Zoomi keskkonnas, vastav link jagatakse vahetult enne koosolekut.

Erakorralisel üldkoosolekul on üks päevakorra punkt: juhatuse valimise kord.

25. jaanuaril 2020 otsustas üldkoosolek viia läbi aastal 2021 juhatuse ja presidendi valimised järgnevalt:

• Kandidaadid peavad olema esitatud seitse päeva enne valimisi ning nad peavad olema kinnitanud oma valmisolekut kandideerimiseks kas kirjalikult või suuliselt seltsi sekretärile.

• Juhatuse valimine toimub salajasel hääletamisel. Valija saab kasutada ühte alljärgnevatest hääletusviisidest:

o elektrooniline hääletus seltsi kodulehel; hääletada saab kuni Talvelaagri alguspäevani ehk siis reedel kell 00:00 läheb hääletamine lukku. Elektrooniliselt saavad ID-kaardi või mobiil-IDga seltsi kodulehel hääletada EASi liikmed, kes on seltsi sekretärile oma isikukoodi edastanud

o Kirjalik valimissedeliga hääletamine üldkoosolekul toimub ühes voorus valimissedelitega. Valija kirjutab eeltäidetud lehele (EAS põhikiri p 4.1\_seltsi president valitakse juhatuse liikmeks veel teiseks volituste ajaks) 6 juhatuse liiget ja joonib presidendi alla. Elektroonilisel hääletusel osalenu ei saa osaleda valimissedelitega hääletamisel.

o Kirjalik volitus hääletamisõiguseks üldkoosolekul osalevale seltsi liikmele. E-hääletusel hääletanu ei saa kohapeal hääletada enda eest, aga samas saab seda teha volikirjaga seltsi teise liikme eest.

• Hääletamistulemused saab kinnitada ainult pädev üldkogu ehk üldkogule peab olema registreeritud 30% liikmetest (füüsiliselt ja volikirjadega) sõltumata e-hääletanute arvust.

Tulenevalt epidemioloogilisest olukorrast otsustas juhatus 19.11.2020 toimunud koosolekul:

1. Talvelaager aastal 2021 jääb ära
2. Juhatuse ja presidendi valimiste kord vajab uut otsust

Juhatuse ettepanek valimiste korraldamiseks oleks järgnev:

* Kandidaadid peavad olema esitatud 23.01.2021 kella 16:00-ks ning nad peavad olema kinnitanud oma valmisolekut kandideerida kas kirjalikult või suuliselt seltsi sekretärile.
* Juhatuse valimine toimub salajasel ID põhisel e-hääletamisel. Hääletus avatakse 26.01.2021 kell 8:00 ja suletakse 30.01.2021 kell 10:00.
* Laupäeval 30.01.2021 viiakse veebipõhiselt läbi traditsiooniline aastaaruande koosolek. Koosolekule järgneb korraline üldkogu, mille üheks punktiks saab olema valimistulemuste kinnitamine.

Alternatiivseid ettepanekuid palub juhatus esitada 15.12.2020 kella 16:00-ni e-kirjana info@anest.ee. Üldkoosoleku käigus arutatakse ettepanekud läbi ja viiakse läbi ka hääletus lõpliku variandi valimiseks.

Tulenevalt meie seltsi põhikirjast ja MTÜ seadusest on veebipõhine üldkoosolek otsustusvõimeline:

* kui sellel osaleb 30% seltsi liikmetest.

Juhatus juhib tähelepanu asjaolule, et üldkoosolekul hääletamiseks peab olema hääletaja Zoomi keskkonnas registreeritud ehk peab osalema oma seadmega. Hääletamine toimub Zoomi keskkonnas ja osaleda saavad ainult registreeritud osalejad.

Lugupidamisega,

EASi juhatus